సహజనటి జయసుధ అభినయ ప్రతిభ గురించి తెలియని తెలుగు ప్రేక్షకులు ఉండరు. సావిత్రిని తలపించే పాత్రలకు జయసుధ పెట్టింది పేరు. ఆమె భర్త నితిన్కపూర్ గురించి కూడా చాలామందికి తెలిసే ఉంటుంది. ఈ ఇద్దరూ రెండేళ్ల పాటు ప్రేమించుకుని పెళ్లి చేసుకున్నారు. ఇద్దరు సంతానం కూడా. ఇంతకీ నితిన్కపూర్ ఎవరు? ఇద్దరూ ఎలా ప్రేమలో పడ్డారు?జయసుధ తల్లి ఓ చిన్న నటి. తండ్రికి మాత్రం సినిమాలతో ఏమాత్రం సంబంధం లేదు. జయసుధకు నటి విజయనిర్మల మేనత్త వరుస. జయసుధ తండ్రిని ఒప్పించి సినిమాల్లోకి ఆమెను తీసుకువచ్చారు. అప్పటి జయసుధ పేరు సుజాత. తొలిసారిగా 'పండంటికాపురం' చిత్రంలో జమున కుమార్తెగా సుజాత నటించింది. ఆ తర్వాత కె.బాలచందర్ ఆమె ప్రతిభను గుర్తించి తమిళంలో అవకాశమిచ్చారు. అప్పటికే సుజాత పేరుతో ఒక నటి ఉండటంతో ఆమె పేరును జయసుధగా బాలచందర్ మార్చారు. ఇక.. వ్యక్తిగతంగా జయసుధ వివాహం ఆంధ్రప్రదేశ్ మాజీ ముఖ్యమంత్రి నాదెండ్ల భాస్కరరావు బంధువైన రాజేంద్రప్రసాద్తో జరిగింది. అయితే ఆ వివాహం విచ్ఛిన్నమైంది. విడాకులు తీసుకున్నారు. ఆ తర్వాత క్రమంలో పంజాబీ ఫిల్మ్ ప్రొడ్యూసర్ అయిన నితిన్ కపూర్తో జయసుధ ప్రేమలో పడ్డారు. జయసుధకు క్రికెట్ అంటే చాలా ఇష్టం. నితిన్ కపూర్కూ అంతే. క్రికెట్ పట్ల ఉన్న అభిమానమే ఈ ఇద్దరినీ దగ్గరకు చేర్చింది. 1985లో నితిన్ కపూర్, జయసుధ వివాహమాడారు. ఆ తర్వాత క్రిస్టియన్ మతంలోకి జయసుధ మారారు. అయినప్పటికీ పేరు మార్చుకోలేదు. జయసుధకు దేవుడంటే చాలా నమ్మకం. ముఖ్యంగా ఏసుక్రీస్తు మహిమల పట్ల ఎంతో ఆరాధన. 1985లో బ్యాంకాక్లో ఆమె ఊహించని విధంగా నీటిప్రవాహంలో కొట్టుకుపోయారు. అయితే జీసస్ అనుగ్రహం వల్లే తాను బతికి బయటపడ్డానని ఆమె నమ్ముతారు. భగవంతుని సహాయం కోరితే ఆయన ఏదో ఒకరూపంలో మనలను కాపాడతారని జయసుధ ప్రగాఢంగా విశ్వసిస్తారు. నితిన్ కపూర్ సైతం అంతే. బహుశా ఇద్దరి అభిప్రాయాలు ఒకేలా ఉండటం కూడా వారి వివాహానికి దారితీసిందని అనుకోవచ్చు.అప్పట్లో చాలా తెలుగు సినిమాలు మద్రాసులోనే తీసేవారు. దర్శకరత్న దాసరి నారాయణరావు తెలుగు, తమిళ చిత్రాలను హిందీలోకి రీమేక్ చేస్తుండేవారు. ఆ చిత్రాల్లో ఎక్కువగా జితేంద్ర హీరోగా నటించేవారు. నితిన్ కపూర్ జితేంద్ర కజిన్. సినిమాల విషయంలో  దాసరి నారాయణరావుకు సహకరించాలని నితిన్కు జితేంద్ర చెప్పేవారు. దీంతో నితిన్ మద్రాసు వచ్చి అద్దె ఇంట్లో ఉన్నారు. ఆ ఇల్లు జయసుధ ఇంటి పక్కనే ఉండేది. ఆ క్రమంలో ఈ జయసుధ, నితిన్ మధ్య ప్రేమ చిగురించింది. ఇక క్రికెట్ పట్ల ఇద్దరికీ ఉన్న అభిమానం వారిని మరింత చేరువ చేసింది. ఇద్దరి మనసులు, అభిరుచులు కలవడంతో రెండేళ్ల ప్రేమ...పెళ్లిపీటల మీదకు వారిని చేర్చింది.  'నితిన్ను కలిసిన మొదటి రోజునే ఆయనపై అభిమానం కలిగింది. ఆయన చూపులు నన్ను కట్టిపడేసేవి. నాతో మాట్లాడుతున్నట్టే ఉండేవి. అది లవ్ ఎట్ ఫస్ట్ సైట్ కాకపోవచ్చు. అయితే ఆయనతో ఎప్పటికీ కలిసి ఉండాలని అనిపించేది' అని ఓ ఇంటర్వ్యూలో నితిన్పై తనకున్న ప్రేమను జయసుధ చెప్పుకొచ్చారు. నితిన్ సైతం ఇదే భావం వ్యక్తం చేశారు. తాము మంచి మిత్రులమని, ముంబై నుంచి చెన్నైకి ప్రయాణించే కాలంలోనే తమ మధ్య ప్రేమకు అంకురార్పణ జరిగిందని, ఒకరినొకరు చూడకుంటే ఉండలేమనే అనుభూతి కలిగేదని నితిన్ సైతం గుర్తు చేసుకున్నారు.
sahajanati jayasudha abhinaya pratibha gurinchi teliyani telugu prekshakulu undaru. saavitrini talapinche paatralaku jayasudha pettindi paeru. aame bharta nitinkapur gurinchi kuudaa chaalaamandiki telise untundi. ee iddaruu rendella paatu preminchukuni pelli chesukunnaru. iddaru santaanam kuudaa. intakee nitinkapur evaru? iddaruu ela premalo paddaaru?jayasudha talli oo chinna nati. tandriki maatram cinimaalatoe ematram sambandham ledu. jayasudhaku nati vijayanirmala menatta varusa. jayasudha tandrini oppinchi cinemalloki aamenu teesukuvacchaaru. appati jayasudha paeru sujaata. tolisaarigaa 'pandantikapuram' chitramlo jamuna kumartega sujaata natinchindi. aa tarvaata ke.balachander aame pratibhanu gurtinchi tamilamlo avakaasamichaaru. appatike sujaata paerutho oka nati undatamtho aame paerunu jayasudhagaa balachander maarchaaru. ika.. vyaktigatamgaa jayasudha vivaham andhrapradesh maji mukhyamantri nadendla bhaskararao bandhuvaina rajendraprasadto jarigindi. ayithe aa vivaham vichchinnamaindi. vidaakulu teesukunnaru. aa tarvaata kramamlo panjabi fillm producer ayina nitin kapuurtho jayasudha premalo paddaaru. jayasudhaku cricket ante chala ishtam. nitin kapuurkuu anthe. cricket patla unna abhimaname ee iddarinee daggaraku cherchindi. 1985loo nitin kapur, jayasudha vivaahamaadaaru. aa tarvaata christian matamloki jayasudha maaraaru. ayinappatiki paeru marchukoledu. jayasudhaku devudante chala nammakam. mukhyamgaa esucreestu mahimala patla entho aaraadhana. 1985loo byaankaaklo aame oohinchani vidhamgaa neetipravaahamlo kottukupoyaru. ayithe jeesus anugraham valle taanu batiki bayatapaddaanani aame nammutaaru. bhagavantuni sahayam korithe aayana edho okaroopamlo manalanu kaapaadataarani jayasudha pragaadamgaa vishwasistaaru. nitin kapur saitam anthe. bahusa iddari abhipraayaalu okela undatam kuudaa vaari vivaahaaniki daariteesindani anukovachhu.appatlo chala telugu cinimaalu madrasulone teesevaaru. darsakaratna dasari narayanarao telugu, tamila chitraalanu hindiiloki remake chestundevaaru. aa chitraallo ekkuvagaa jitendra heeroga natinchevaaru. nitin kapur jitendra kajin. cinimala vishayamlo  dasari narayanaraoku sahakarinchaalani nitinku jitendra cheppevaaru. deentho nitin madrasu vachi adde intlo unnaaru. aa illu jayasudha inti pakkane undedi. aa kramamlo ee jayasudha, nitin madhya prema chigurinchindi. ika cricket patla iddarikee unna abhimanam vaarini marinta cheruva chesindi. iddari manasulu, abhiruchulu kalavadamtho rendella prema...pellipeetala meedaku vaarini cherchindi.  'nitinnu kalisina modati rojune aayanapai abhimanam kaligindi. aayana chuupulu nannu kattipadesevi. naatho matladutunnatte undevi. adhi lav ett fust sait kakapovachhu. ayithe aayanatho eppatiki kalisi undaalani anipinchedi' ani oo interviewlo nitinpai tanakunna premanu jayasudha cheppukochaaru. nitin saitam ide bhavam vyaktam chesaru. taamu manchi mitrulamani, mumbai nunchi chennaiki prayaaninche kaalamlone tama madhya premaku ankuraarpana jarigindani, okarinokaru chudakunte undalemane anubhooti kaligedani nitin saitam gurtu chesukunnaru.